wickkiey/tamil-wikipedia-chunked huggingface dataset:
# அன்பே சிவம் (தொலைக்காட்சித் தொடர்)

## கதைச்சுருக்கம்

இந்த தொடரில் திருமணமாகி விவாகரத்து ஆன நல்ல சிவம் என்கிற நேர்மையான வழக்கறிஞரும், திருமணமாகி விவாகரத்து ஆனா இரண்டு பிள்ளைகளின் தாயான அன்பு செல்வி என்பவரும் மீண்டும் திருமண பந்தத்தில் இணையும் போது எதிர்கொள்ளும் பிரச்சனைகளை தாண்டி அவர்களுக்கிடையே உருவாகும் புரிந்துணர்வை மையமாக வைத்து கதை நகர்கின்றது.
# அன்பே சிவம் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ரக்சா ஹோல்லா (2021–2022) → கவிதா கவுடா (2022) - அன்பு
- விக்ரம் ஸ்ரீ - நல்ல சிவம்
# அன்பே சிவம் (தொலைக்காட்சித் தொடர்)

## நடிகர்கள்

### துணை கதாபாத்திரங்கள்

- ஸ்ரீகா - இனியா மற்றும் ஓவியா (இரட்டை வேடத்தில்)
- சபிதா ஆனந்த் - லட்சுமி
- கிருத்திகா லட்டு - அரசி
- தீபா ஸ்ரீ - காமக்ஷி
- வருண் உதய் - பாஸ்கர்
- நிஷ்மா செங்கப்பா - மலர்விழி
- வாசுதேவ கிரிஷ் - சரவணன்
# அன்பே சிவம் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# இந்து சுயம்சேவாக் சங்கம்

நாட்டில் இந்து சுயம்சேவாக் சங்கத்தின் மகளிர் அணி 15 டிசம்பர் 2018 அன்று நிறுவப்பட்டது]]
**இந்து சுயம்சேவாக் சங்கம்** (**Hindu Swayamsevak Sangh** சுருக்கமாக:**HSS**) (; ராஷ்டிரிய சுயம்சேவாக் சங்கத்தின் சகோதர அமைப்புகளில் ஒன்றாகும். இந்தியாவிற்கு வெளியே வெளிநாடுகளில் மட்டும் கிளைகளுடன் செயல்படும் இவ்வமைப்பு சங் பரிவார அமைப்புகளில் ஒன்றாகும். இந்த அமைப்பின் 3289 கிளைகள், 156 நாடுகளில் செயல்படுகிறது.
# இந்து சுயம்சேவாக் சங்கம்

## வரலாறு

14 சனவரி 1940 அன்று கென்யா நாட்டின் தலைநகரம் நைரோபியில் ஜெகதீஷ் சந்திர சாஸ்திரி என்பவரும், அவரது நண்பவர்களும் இணைந்து *பாரதிய சுயம்சேவாக் சங்கம்* என்ற பெயரில் நிறுவினர். பின்னர் கென்யா நாட்டின் பிற நகரங்களிலும் இந்த அமைப்பின் கிளைகள் துவக்கப்பட்டது.பின்னர் 1947-ஆம் ஆண்டில் இதன் பெயர் *இந்து சுயம்சேவாக் சங்கம்* எனப்பெயர் மாற்றம் செய்யப்பட்டது. ஐக்கிய இராச்சியத்தின் பர்மிங்காம் மற்றும் பிராட்போர்டு நகரங்களில் இந்து சுயம்சேவாக் சகத்தின் கிளை 1966-ஆம் ஆண்டில் துவக்கப்பட்டது.
# சந்திரா டி சில்வா

**சந்திரா ரிச்சர்டு டி சில்வா** (**Chandra Richard de Silva)** இலங்கை நாட்டைச் சேர்ந்த ஒரு கல்வியாளர் ஆவார். வரலாற்றாசிரியராகவும் எழுத்தாளராகவும் கூட இவர் செயல்பட்டார். ஓல்டு டொமினியன் பல்கலைக்கழகத்தின் வரலாற்று விரிவுரையாளரான டி சில்வா இலங்கையின் வரலாறு குறித்து பல நூல்களை எழுதியுள்ளார்.
# சந்திரா டி சில்வா

## ஆரம்பகால வாழ்க்கை மற்றும் குடும்பம்

பம்பலப்பிட்டி புனித பீட்டர் கல்லூரியில் தனது இடைநிலைக் கல்வியை முடித்த பிறகு, சந்திரா டி சில்வா இலங்கைப் பல்கலைக்கழகத்தில் கல்வி கற்றார், அங்கிருந்து 1962 ஆம் ஆண்டு வரலாற்றில் இளங்கலை பட்டம் பெற்றார் இலண்டன் பல்கலைக்கழகத்தில் 1968 ஆம் ஆண்டு முனைவர் பட்டம் பெற்றார். தற்போது பல்கலைக்கழகத்தில் ஆசிரிய மற்றும் நிரல் மேம்பாட்டிற்கான துணை நிபுணராக உள்ளார்.
# சந்திரா டி சில்வா

## படைப்புகள்

டி சில்வா பின்வரும் புத்தகங்களை எழுதியுள்ளார்.  
- *இலங்கையில் போர்த்துகீசியர்கள்* 1617-1683 (1972, குகை)
- *இலங்கை: ஒரு வரலாறு* (1997, விகாசு)
- *இலங்கை மற்றும் மாலத்தீவுகளுடன் போர்த்துகீசிய சந்திப்புகள்: கண்டுபிடிப்புகளின் காலத்திலிருந்து மொழிபெயர்க்கப்பட்ட நூல்கள்* (2009, ஆசுகேட்டு)
# பெண்மையாக்கம்

**பெண்மையாக்கம்** (*Feminization*) என்பது உயிரியல் மற்றும் மருத்துவத்தில் ஓர் ஆணிடம் பெண்ணுக்கு உரித்தான பெண்மைப் பண்பியல்புகள் துணைப் பண்புகளாக வளர்ந்திருத்தலைக் குறிக்கிறது. ஒரு சாதாரண வளர்ச்சி செயல்முறையை பிரதிநிதித்துவப்படுத்தி பாலின வேறுபாட்டிற்கும் இது பங்களிக்கிறது. பெண்மயமாக்கல் சுற்றுச்சூழல் காரணிகளால் தூண்டப்படலாம். இந்த பெண்மையாக்க நிகழ்வு பல விலங்கு இனங்களிலும் காணப்படுகிறது. திருநங்கை இயக்குநீர் சிகிச்சையைப் பொறுத்தவரை இப்பண்பு செயற்கையாக வேண்டுமென்றே தூண்டப்படுகிறது.
# பெண்மையாக்கம்

## நோயியல் பெண்மையாக்கம்

விலங்குகளில், ஓர் ஆணிடத்தில் அல்லது பொருத்தமற்ற வளர்ச்சி வயதில் பெண்மையாக்கம் ஏற்படும் போது அது பெரும்பாலும் மரபணு அல்லது நாளமில்லா சுரப்பித் தொகுதி அமைப்பில் பெறப்பட்ட கோளாறு காரணமாக நிகழ்கிறது. மனிதர்களில், அசாதாரண பெண்மையாக்க நிகழ்வின் பொதுவான வெளிப்பாடுகளில் ஒன்று ஆண்களுக்கு இயல்புக்கு மாறாக மார்பகங்கள் பெரிதாக வளர்ச்சி அடைவதாகும். ஆண் மார்பக வீக்கம் எனப்படும் இது ஈசுட்ரோசன்கள் போன்ற பெண்மையாக்கும் இயக்குநீர்களின் உயர் சுரப்பின் விளைவாக ஏற்படும் மார்பகங்களின் பொருத்தமற்ற வளர்ச்சியாகும். ஆண்மைப் பண்பாக்க இயக்குநீரான ஆண்ட்ரோசன்கள் குறைபாடு அல்லது இச்சுரப்பில் உள்ள அடைப்பும் பெண்மையாக்கத்திற்கு பங்களிக்கும். சில சமயங்களில், ஆண்மைப்பண்பாக்க ஆண்ட்ரோசன்கள் அதிக அளவு சுரக்கப்பட்டாலும் ஆண்ட்ரோசன்கள் புற திசுக்களில் உள்ள அரோமடேசு நொதியினால் ஈசுட்ரோசன்களாக மாற்றப்படுகின்றன. இதன் விளைவாக அதிகரித்த உடல் முடி, ஆழமான குரல், அதிகரித்த தசை அளவு போன்ற பண்புகள் மற்றும் பெண்மையாக்கும் விளைவுகள் போன்ற இரண்டு பண்புகளும் உருவாக்கலாம்.  
பூச்சி இனங்களில், இப்பெண்மையாக்கம் பரம்பரை மூலம் பெறப்படும் அகக்கூட்டுயிரி இனப்பெருக்க-கையாளுதல் மூலம் ஏற்படலாம். இது அகக்கூட்டுயிரிகளின் பரம்பரையை ஊக்குவிக்கிறது. ஏனெனில் அகக்கூட்டுயிரிகளின் தாய் பூச்சிகளால் அவற்றின் முட்டைகளுக்கு இப்பண்புகள் அனுப்பப்படுகின்றன. எனவே, மொத்த எண்ணிக்கையில் அகக்கூட்டுயிரி பாதிக்கப்பட்ட பெண் பூச்சிகல் அதிகமாக இருந்தால், அடுத்த தலைமுறைக்கு இவ்வகக் கூட்டுயிரிகள் அதிகமாக அனுப்பப்படுகின்றன
# அன்செல்மி கேடான் தெசுமாரெசுட்டு

**அன்செல்மி கேடான் தெசுமாரெசுட்டு** (*Anselme Gaëtan Desmarest*)(மார்ச் 6, 1784 - ஜூன் 4, 1838) என்பவர்பிரான்சு நாட்டு விலங்கியலாளர் மற்றும் எழுத்தாளர் ஆவார். இவர் நிக்கோலசு தெசுமாரெசுட்டுவின் மகன் மற்றும் யூஜின் அன்செல்மே செபாசுடின் லியோன் தெசுமாரெசுட்டுவின் தந்தை ஆவார். தெசுமாரெசுட்டு, ஜார்ஜஸ் குவியர் மற்றும் அலெக்ஸாண்டரே பிரோங்னியார்ட் ஆகியோரின் சீடராக இருந்தார். 1815 ஆம் ஆண்டில், இவர் பியர் ஆண்ட்ரே லாட்ரெயிலுக்குப் பின் *ஈகோல் நேசனோலே வெட்ரினேயரி டிஆல்பர்ட்டில்* விலங்கியல் பேராசிரியராக நியமிக்கப்பட்டார். இவர் 1819-ல் அமெரிக்கத் தத்துவவியல் சங்கத்திற்கும் 1820-ல் தேசிய மருத்துவக் கல்விகழகத்திற்கும் உறுப்பினராகத் தேர்ந்தெடுக்கப்பட்டார்.  
தெசுமாரெசுட்டு, ஹிஸ்டோரி நேட்டுரேலே டெசு டாஙாரசு, டெசு மானாகின்சு எட் டெசு டோடியர்சு (**') (1805), கன்சிடரேசன் ஜெனரேல்சு சூர் ல கிளாசி டெசு கிரஸ்டேயசு (**')(1825), மேமோலாஜி அவ் டெசுகிரிப்சன் டெசு மாமிஃபெரெயசு (**')(1820) மற்றும் டிக்சோனாரி டெசு சயன்சௌ நேட்சுரேலிசு (**')(1816-30, ஆண்ட்ரே மேரி கான்ஸ்டன்ட் டுமெரில் உடன்) நூல்களை எழுதியுள்ளார்.  
பழுப்பு பாசி *டெசுமரெசுடியா டெசுமரெசுடின்* இவரது நினைவாகப் பெயரிடப்பட்டதுடன் இதனுடைய, குடும்பமும் (டெசுமரெசுடியேசியே) - வரிசையும் (டெசுமரெசுடியேல்சு) பெயரிடப்பட்டு, மாதிரி இனமாகக் கருதப்படுகிறது.
# அன்செல்மி கேடான் தெசுமாரெசுட்டு

## குறிப்பு

தெசுமாரெசுட்டின் சில படைப்புகள் 19 மற்றும் 20 ஆம் நூற்றாண்டு குறிப்புகளில் மேற்கோள் காட்டப்பட்டு, ஏ. ஜி. தெசுமாரெசுட்டு படைப்பாகக் கூறப்பட்டுள்ளது, இது பிழையானதாகும்.
# சைரசு (தரவுத்தளம்)

**சைரசு** (*Scirus*) என்பது 2001-இல் முதன்முதலில் தொடங்கப்பட்ட விரிவான அறிவியல் தேடல் பொறியாகும். இது சைட்சீரெக்சு(CiteSeerX) மற்றும் கூகுள் இசுகாலர் போன்று செயல்பட்டது. சைரசு அறிவியல் தகவல்களில் தனிக் கவனம் செலுத்தியது. சைட்சீரெக்சு போலல்லாமல், சைரசு ஆனது கணினி அறிவியல் மற்றும் தகவல் தொழில்நுட்பத்திற்காக மட்டும் அல்ல மேலும் அனைத்து முடிவுகளிலும் முழு உரை சேர்க்கப்படவில்லை. இது அறிவியல் தேடல் முடிவுகளை இசுகோபசுக்கு அனுப்பியது. இசுகோபசு என்பது உலகளாவிய அறிவியல் ஆராய்ச்சி வெளியீட்டை உள்ளடக்கிய ஆய்வுச்சுருக்கம் மற்றும் மேற்கோள்களை உள்ளடக்கிய தரவுத்தளமாகும். சைரசின் உரிமையினை எல்செவியர் வெளியீட்டு நிறுவனம் கொண்டுள்ளது. 2013-இல், சைரசு முகப்புப் பக்கத்தில், வெளியிட்ட அறிவிப்பின் மூலம் 2014 முதல் இத்தளம் செயலிலிருந்து விலகுவதாகத் தெரிவிக்கப்பட்டது.  
சைரசு முகப்புப்பக்கத்தில் காணப்படும் அறிவிப்பின்படி சேவையானது பிப்ரவரி 2014இற்குள் நிறுத்தப்பட்டதாக தெரிகிறது.
# சைரசு (தரவுத்தளம்)

## மேலும் பார்க்கவும்

- இசுகோபசு
- எல்செவியர்
- கூகுள் இசுகாலர்
- தாக்க காரணி
# சாமனூர்

**சாமனூர்** (*Samanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643209. இந்த ஊரானது சாமனூர் ஊராட்சிக்கு உட்பட்டது.
# சாமனூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பாலக்கோட்டில் இருந்து 1 கிலோ மீட்டர் தொலைவிலும், மாநிலத் தலைநகரான சென்னையிலிருந்து 300 கிலோமீட்டர் தொலைவில் உள்ளது.
# சாமனூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1124, மொத்த மக்கள் தொகைகள் 4262 ஆகும். இதில் 2143 ஆண்களும், 2119 பெண்களும் அடங்குவர். ஊரில் கல்வியறிவு பெற்றவர்கள் விகிதம் 59.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# சாமனூர்

## ஊரில் உள்ள கோயில்கள்

- சாமனூர் உத்தம கரகம் கோயில்
- சாமனூர் பசுவண்ணசாமி கோயில்
- சாமனூர் நரசிம்மசாமி கோயில்
# செக்கோடி

**செக்கோடி** (*Sekkodi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643285. இந்த ஊரானது செக்கோடி ஊராட்சிக்கு உட்பட்டது.
# செக்கோடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.
# செக்கோடி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,272 மொத்த மக்கள் தொகைகள் 5,334 ஆகும். இதில் 2,776 ஆண்களும், 2,558 பெண்களும் அடங்குவர்.
# செக்கோடி

## ஊரில் உள்ள கோயில்கள்

- செக்கோடி மாரியம்மன் கோயில்
- செக்கோடி கங்காதேவர் கோயில்
# செல்லியம்பட்டி

**செல்லியம்பட்டி** (*Selliyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643283. இந்த ஊரானது செல்லியம்பட்டி ஊராட்சிக்கு உட்பட்டது.
# செல்லியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 10 கிலோமீட்டர் தொலைவிலும், பாலக்கோட்டில் இருந்து 13 கிலோ மீட்டர் தொலைவிலும், மாநிலத் தலைநகரான சென்னையிலிருந்து 293 கிலோமீட்டர் தொலைவில் உள்ளது.
# செல்லியம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,054, மொத்த மக்கள் தொகைகள் 4,434 ஆகும். இதில் 2301 ஆண்களும், 2138 பெண்களும் அடங்குவர். ஊரில் கல்வியறிவு பெற்றவர்கள் விகிதம் 61.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# செல்லியம்பட்டி

## ஊரில் உள்ள கோயில்கள்

- செல்லியம்பட்டி மாரியம்மன் கோயில்
# செங்கப்பசுவந்தலாவ்

**செங்கப்பசுவந்தலாவ்** (*Sengabasuvantalar*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643219. இந்த ஊரானது அ. மல்லபுரம் ஊராட்சிக்கு உட்பட்டது.
# செங்கப்பசுவந்தலாவ்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.
# செங்கப்பசுவந்தலாவ்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 360, மொத்த மக்கள் தொகைகள் 1,470 ஆகும். இதில் 755 ஆண்களும்,715 பெண்களும் அடங்குவர்.
# அசோகரின் தோப்ரா கலான் கல்வெட்டு

**தோப்ரா கலான்** (**Topra Kalan**) இந்தியாவின் அரியானா மாநிலத்தில் யமுனாநகர் மாவட்டத்தில் உள்ள சிறு கிராமம் ஆகும். இக்கிராமம் சண்டிகர் நகரத்தித்திலிருந்து 90 கிலோ மீட்டர் தொலைவில் உள்ளது. இக்கிராமத்தில் பேரரசர் அசோகர் கிமு 260-இல் தூண் கல்வெட்டு ஒன்றை நிறுவினார். இத்தூண் கல்வெட்டை கிபி 1356-ஆண்டில் தில்லி சுல்தான் பெரேஸ் ஷா துக்ளக் என்பவரால் நகர்த்தப்பட்டு, தில்லியில் உள்ள ஃபெரோஸ் ஷா கோட்லா பகுதியில் நிறுவப்பட்டது.
# அசோகரின் தோப்ரா கலான் கல்வெட்டு

## தோப்ரா கலான் அசோகரின் தூண் கல்வெட்டு

, தில்லி]]  
அசோகர் நிறுவிய தோப்ரா கலான் தூண் கல்வெட்டில் பிராமி எழுத்தில், பிராகிருத மொழியில் குறிப்புகள் பொறிக்கப்பட்டுள்ளது. பின்னர் இதே கல்வெட்டில் சமசுகிருத மொழியில் சில கல்வெட்டுக் குறிப்புகள் பொறிக்கப்பட்டது.  
1837-ஆம் ஆண்டில் ஜேம்ஸ் பிரின்ஸ்செப் என்பவரால் தோப்ரா தூண் கல்வெட்டுக் குறிப்புகள் ஆங்கிலத்தில் மொழிபெயர்க்கப்பட்டது.
அசோகரின் இக்கல்வெட்டுத் தூணை கிபி 1356-ஆண்டில் தில்லி சுல்தான் *பெரேஸ் ஷா துக்ளக்* என்பவரால் துண்டுகளாக உடைக்கப்பட்டு, தில்லியில் உள்ள ஃபெரோஸ் ஷா கோட்லா பகுதியில் இருந்த மசூதியில் மினார்கள் நிறுவ எடுத்துச் செல்லப்பட்டது.
1857-இல் சிப்பாய்க் கிளர்ச்சி முடிவுற்ற போத் இராஜா இந்து இராவ் என்பவர் உடைக்கப்பட்ட இக்கல்வெட்டுத் தூணின் துண்டுகளை ஒன்று சேர்த்து சீரமைத்தார்.
# அசோகரின் தோப்ரா கலான் கல்வெட்டு

## தோப்ரா கலான் அசோகரின் தூண் கல்வெட்டு

### கல்வெட்டின் மொழிபெயர்ப்பு

கிமு 3-ஆம் நூற்றாண்டின் அசோகர் நிறுவிய இத்தூண் கல்வெட்டில், அசோகரின் வேறு பெயர்களான *தேவனாம்பிரிய* (தேவர்களுக்கு பிரியமானவன்) மற்றும் *பியதாசி* எனும் பெயர்கள் பிராமி எழுத்தில் பிராகிருத மொழியில் பொறிக்கப்பட்டுள்ளது. மேலும் இக்கல்வெட்டில் அசோகரின் கொள்கைகளை விவரிப்பதுடன பௌத்த தர்ம நெறிகளை கடைப்பிடித்தல் (நியாயமான, நல்லொழுக்கமான வாழ்க்கை), தார்மீக விதிகள் மற்றும் சுதந்திரம் போன்ற விஷயங்களில் மௌரியப் பேரரசின் மக்களுக்கும், எதிர்கால சந்ததியினருக்கும் வேண்டுகோள் விடுக்கிறது. தோப்ரா கலான் தூண் கல்வெட்டுக் குறிப்புகளை ஜேம்ஸ் பிரின்செப் என்பவர் 1837-இல் ஆங்கிலத்தில் மொழிபெயர்த்த சில பகுதிகள் பின்வருமாறு:  
- உயரமான சாலைகளில், விலங்குகள் மற்றும் மனிதர்களுக்கு நிழலாக இருக்கும் வகையில் அத்தி மரங்களை நடச் செய்தேன்.
- ...மேலும், இவர்களும் மற்றவர்களும் புனிதமான செயல்களில் மிகவும் திறமையாகவும், விவேகமாகவும், மரியாதையுடனும் நடந்து, குழந்தைகளின் இதயத்திலும் கண்களிலும், தர்மத்திலும் (பௌத்த சமயத்தில்) உற்சாகம் மற்றும் போதனைகளை வழங்குவதற்கான நோக்கங்களுக்காக பயன்படுத்தட்டும்.  
- நான் செய்த நன்மையான செயல்கள் யாவும், என்னைப் பின்தொடரும் மக்களுக்குக் கடமைகளாக விதிக்கப்படுகிறது. மேலும் அவர்களின் செல்வாக்கு அதிகரித்து வெளிப்படும் - தந்தை மற்றும் தாய்க்கு சேவை செய்வதன் மூலம், ஆன்மீக போதகர்களுக்கு சேவை செய்வதன் மூலம், வயது முதிர்ந்தவர்களிடம் மரியாதையான நடத்தையாலும், கற்றறிந்தவர்களிடம் கருணை காட்டுவதன் மூலமும், அனாதைகள் மற்றும் ஆதரவற்றோர் மற்றும் வேலையாட்கள் மற்றும் சிறிய பழங்குடியினரிடம் அன்பு காட்ட வேண்டும்.  
- மதம் இரண்டு தனித்தனி செயல்முறைகளால் மனிதர்களிடையே செல்வாக்கு செலுத்துகிறது - மத நிறுவனங்களின் செயல்திறன் மற்றும் துன்புறுத்தலுக்கு எதிரான பாதுகாப்பு. (...) மேலும் அந்த மதம் மனிதர்களின் துன்புறுத்தலில் இருந்து விடுபடலாம், அது (எந்தவொரு) உயிரினத்தையும் மரணத்திற்கு உட்படுத்துவது அல்லது சுவாசத்தை இழுக்கும் எதையும் தியாகம் செய்வது போன்ற முழுமையான தடையின் மூலம் உயிர்வதை தடுக்கலாம். சூரியனும் சந்திரனும் இருக்கும் வரை - என் மகன்கள் மற்றும் மகன்களின் மகன்களுக்கு நிலைத்திருக்க வேண்டும் என்பதற்காக இது போன்ற ஒரு கல்வெட்டு செய்யப்படுகிறது.
- இந்த கல் தூண்கள், இந்த தர்மத்தின் (மத) ஆணை அதில் பொறிக்கப்பட்டுள்ளது, அது நீண்ட யுகங்கள் வரை நிலைத்திருக்கும்.
# அசோகரின் தோப்ரா கலான் கல்வெட்டு

## தோப்ரா அசோகர் கல்வெட்டு மற்றும் பூங்கா அருங்காட்சியகம்

2015-ஆம் ஆண்டில் அரியானா முதலமைச்சர் மனோகர் லால் கட்டார் 50 கோடி ரூபாய் செலவில் யமுனாநகர் மாவட்டத்தில் தேப்ரா கலான் கிராமத்தில் அசோகரின் 7 தூண் மற்றும் 8 பாறைக் கல்வெட்டுக்களைக் கொண்டு ஒரு பூங்கா அருங்காட்சியகம் அமைக்கப்பட்டது.
# அசோகரின் தோப்ரா கலான் கல்வெட்டு

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# புல்-இ-தருந்தே அராமேயக் கல்வெட்டு

, ஆப்கானித்தான்]]  
**அசோகரின் புல்-இ- தருந்தே அரேமேயப் பாறைக் கல்வெட்டு** ( **Pul-i-Darunteh Aramaic inscription**) ஆப்கானித்தான் நாட்டின் லக்மான் மாகாணத்தில் புல்-இ- தருந்தே எனுமிடத்தில் பேரரசர் அசோகர் கிமு 260-ஆம் ஆண்டில் நிறுவிய அரமேய மொழியில் பொறித்த பாறைக் கல்வெட்டு ஆகும்.
இப்பாறைக் கல்வெட்டை 1969-இல் பெல்ஜியத்தின் மானிடவியல் அறிஞர்கள் ஆப்கானித்தானின் லக்மான் பிரதேசத்தில் தற்செயலாக கண்டுபிடித்தனர். 1973-ஆம் ஆண்டில் இதே பகுதியில் இக்கல்வெட்டின் பிற துண்டுகள் கண்டுபிடிக்கப்பட்டது.  
1935-ஆம் ஆண்டில் கண்டுபிடிக்கப்பட்ட அசோகரின் இந்த அரமேய மொழிப் பாறைக் கல்வெட்டு, 1915-இல் ஜான் மார்ஷல் கண்டுபிடித்த அசோகரின் தட்சசீலம் கல்வெட்டு, அசோகரின் காந்தாரக் கல்வெட்டுகள் மற்றும் அசோகரின் காந்தார அரமேயம் கல்வெட்டுகள் போன்றே உள்ளது. இந்தக் கல்வெட்டு அசோகரின் ஆணைகள் கொண்டுள்ளது. இதை அசோகரின் சிறு பாறை ஆணைகளில் வகைப்படுத்த முன்மொழிந்துள்ளனர்.  
அசோகரின் புல்-இ- தருந்தே அரேமேயப் பாறைக் கல்வெட்டின் எழுத்துப்பெயர்ப்புகள்:
**புல்-இ- தருந்தே கல்வெட்டு**  
| வரிசை | அரமேய மொழி வரிகள் | எழுத்துப்பெயர்ப்பு | ஆங்கில மொழிபெயர்ப்பு |
| --- | --- | --- | --- |
| **1** |  |  |  |
| **2** |  |  |  |
| **3** |  |  |  |
| **4** |  |  |  |
| **5** |  |  |  |
| **6** |  |  |  |
| **7** |  |  |  |
| **8** | } |  |  |
# புல்-இ-தருந்தே அராமேயக் கல்வெட்டு

## இதனையும் காண்க

- அசோகர் கல்வெட்டுக்களின் பட்டியல்
# கோரூர், ஹாசன்

**கோரூர்** (Gorur) என்பது தென்னிந்திய மாநிலமான கர்நாடகவின் ஹாசன் மாவட்டத்தில் உள்ள ஒரு சிறிய கிராமமாகும்.
# கோரூர், ஹாசன்

## அமைவிடம்

கோரூர் ஹாசன் மாவட்டத்தில் ஹாசன் வட்டத்தில் உள்ளது. இது ஹாசன்-குசால்நகர் சாலையில் அமைந்துள்ளது.
# கோரூர், ஹாசன்

## சுற்றுலா

கோரூர் அணை தோட்டமும் கோரூர் கோயிலும் ஏராளமான பார்வையாளர்களை ஈர்க்கின்றன. 1979ஆம் ஆண்டு ஹேமாவதி ஆற்றின்<nowiki/>குறுக்கே கோரூருக்கு மேலேயும் யாகச்சி சங்கமத்திலிருந்து கீழ்நோக்கியும் ஒரு அணை கட்டி முடிக்கப்பட்டது. இந்த அணை 58 மீட்டர் உயரமும், 4692 மீட்டர் நீளமும் கொண்டது. மேலும் 8502 ஹெக்டேர் நிலங்கள் பாசன வசதியைப் பெறுகிறது. ஹேமாவதி ஆறு தென்னிந்தியாவில் உள்ள கர்நாடகா மாநிலத்தின் சிக்மகளூர் மாவட்டத்தில் பல்லால ராயண கோட்டை அருகில் சுமார் 1,219 மீட்டர் உயரத்தில் மேற்கு தொடர்ச்சி மலையில் தொடங்குகிறது. இது ஹாசன் மாவட்டத்தின் வழியாக பாய்கிறது. அங்கு அதன் முக்கிய துணை நதியான யாகச்சி நதியும், பின்னர் மாண்டியா மாவட்டத்தில் கிருஷ்ணராஜசாகர் அருகே காவிரியுடன் இணைகிறது. தோராயமாக 245 கிமீ நீளம் கொண்ட இது சுமார் 5,410 கிமீ² வடிகால் பகுதியைக் கொண்டுள்ளது.
# கோரூர், ஹாசன்

## கோரூரைச் சேர்ந்த பிரபலங்கள்

சீறினிவாச ஐயங்கார் தாயார் இலட்சுமம்மாள் ஆகியோருக்கு பிறந்த **கோரூரு** என்றும் பிரபலமாக அறியப்பட்ட **கோரூரு ராமசுவாமி ஐயங்கார்** (1904-1991), ஓர் கன்னட எழுத்தாளர். இவரது நகைச்சுவைக்கும், நையாண்டிக்கும் நன்கு அறியப்பட்டவர். இவர் இந்திய சுதந்திர இயக்கத்தால் ஈர்க்கப்பட்டு மகாத்மா காந்தியின் தீவிர சீடர் ஆனார். 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றதற்காகவும், 1947ஆம் ஆண்டு பிரிட்டிசு நிர்வாகத்தால் 2 மாதங்கள் சிறையில் அடைக்கப்பட்டார். இவரது மகன் இராமச்சந்திரன் 1947இல் இதே காரணத்திற்காக தியாகி ஆனார். 1947இல் சுதந்திரத்திற்குப் பிறகு, கோரூரு காதி வாரியத் தொழிற்சாலைகளில் பணியாற்றினார். *ஹல்லிய சித்திரகலு* (1930), *நம்ம ஊரின ரசிகரு* (1932) ஆகிய புகழ்பெற்ற புத்தகங்களை இவர் தனது வாழ்க்கையின் ஆரம்பத்தில் எழுதத் தொடங்கினார். இவரது "*அமெரிக்கடல்லி கோரூரு*" 1979, என்பது அமெரிக்காவில் உள்ள ஒரு உண்மையான இந்தியரின் நையாண்டி பயணக் குறிப்பாகும். இது இவருக்கு 1981இல் சாகித்ய அகாதமி விருதைப் பெற்றுத் தந்தது. இவரது சிறுகதையான " *பூதய்யன மக அய்யு* " (உண்மையான நிகழ்வுகளின் அடிப்படையில்) 1975இல் பிரபல இயக்குநர் எஸ். சித்தலிங்கய்யா அவர்களால் அதே பெயரில் கன்னடத் திரைப்படமாக எடுக்கப்பட்டது. *ஹேமாவதி*, *ஊர்வசி* ஆகிய புதினங்களும் திரைப்படங்களாக எடுக்கப்பட்டன. இவரது பயணக் குறிப்பு தொலைக்காட்சி தொடராக வெளிவந்தது. *ராசபலா*, *நம்ம ஊரின ரசிகரு*, *புட்ட மல்லிகே*, *ஹேமாவதி* , *கருடகம்பட தாசய்யா*, *மெரவணிகே* ஆகியவை இவரது பிற படைப்புகள் . இவரது இலக்கியப் பங்களிப்பை அங்கீகரிக்கும் வகையில் 1952ஆம் ஆண்டு கர்நாடக சட்ட மேலவைக்கு பரிந்துரைக்கப்பட்டார். 1971 ஆம் ஆண்டு மைசூர் பல்கலைக்கழகத்தில் கௌரவ முனைவர் பட்டம் பெற்றார். பெங்களூர் இராசாசி நகரில் உள்ள ஒரு சாலைக்கு இவரது பெயரிடப்பட்டது. கோரூரு ராமசுவாமி ஐயங்கார் 1991ஆம் ஆண்டு தனது 87ஆவது வயதில் காலமானார். இவரது பிறந்த நூற்றாண்டு 2005இல் கொண்டாடப்பட்டது இவரது குழந்தைப் பருவத்தின் நினைவுக் குறிப்புகள், *கோரூரு அவர பால்யதா ஆத்மா கதை* மரணத்திற்குப் பின் வெளியிடப்பட்டது.
# கிருட்டிணராச சாகர்

**கிருட்டிணராச சாகர்** (*Krishnarajasagara*) என்பது தென்னிந்திய மாநிலமான கர்நாடகவின் மண்டியா மாவட்டத்திலுள்ள ஒரு நகரம் ஆகும்.
# கிருட்டிணராச சாகர்

## நிலவியல்

கிருட்டிணராச சாகர் இல் அமைந்துள்ளது. இது சராசரியாக 791மீட்டர்கள் (2595அடி) உயரத்தில் உள்ளது. கிருட்டிணராச சாகர் நகரம் காவிரி ஆற்றின் குறுக்கே கட்டப்பட்ட நீர்த்தேக்கமான கிருட்டிணராச சாகர் அணைக்கு அருகில் உள்ளது. இந்த அணை**கண்ணம்பாடி அணை** என்றும் அழைக்கப்பட்டது. மைசூர் மகாராசா நான்காம் கிருட்டிணராச உடையார் நினைவாக இது பின் பெயர் மாற்றம் செய்யப்பட்டது. புகழ்பெற்ற இந்தியப் பொறியாளர் மோக்சகுண்டம் விசுவேசுவரய்யா இதை வடிவமைத்து கட்டினார்.  
கிருட்டிணராச சாகர் ஸ்ரீரங்கப்பட்டணத்திலிருந்து 18 கி.மீ. தொலைவிலும், மைசூரிலிருந்து 16 கி.மீ. தொலைவிலும், பெங்களூரிலிருந்து 143 கி.மீ. தொலைவிலும் உள்ளது. ஏமாவதி மற்றும் லட்சுமண தீர்த்தம் ஆகிய 2 ஆறுகளும் கிருட்டிணராச சாகர் நீர்த்தேக்கத்தில் காவிரியுடன் இணைகின்றன. இங்கு புகழ் பெற்ற பிருந்தாவன் பூங்கா உள்ளது.
# கிருட்டிணராச சாகர்

## மக்கள்தொகை

2001 மக்கள் தொகைக் கணக்கெடுப்புப்படி, கிருட்டிணராச சாகரின் மக்கள் தொகை 8510. ஆண்கள் 51% மற்றும் பெண்கள் 49%. சராசரி கல்வியறிவு 67% ஆகும். இது தேசிய சராசரியான 59.5% ஐ விட அதிகமாக உள்ளது: ஆண்களின் கல்வியறிவு 73%, பெண்களின் கல்வியறிவு 60%. இங்கு, 11% மக்கள் 6 வயதுக்குட்பட்டவர்கள்.
# ஒருகோட்டு மீன்

**ஒருகோட்டு மீன்** அல்லது **ஒற்றைக் கொம்பு மீன்** (*Naso*) என்பது முள்வால் வகையி குடும்பத்தைச் சேர்ந்த ஒரு பேரினமாகும். இந்த வகை மீன்கள் பொதுவாக யூனிகார்ன்ஃபிஷ்கள் (**unicornfishes)** என்று அழைக்கப்படுகின்றன, ஏனெனில் இதில் சில இன மீன்களுக்கு நெற்றியின் கொம்பு போன்ற ஒரு நீட்சி உள்ளதால் அவ்வாறு அழைக்கப்படுகின்றன. இந்த மீன்களின் வால் துடுப்பு பகுதியில் கூர்மையான இரண்டு முட்கள் உண்டு. இந்த மீன்கள் ஈட்டி கொண்டு மீன்பிடிக்கும் மீனவர்களியே பிரபலமாக உள்ளது. மேலும் இவற்றை முழுவதுமாக சுட்டு சமைக்கலாம். ஒருகோட்டு மீன்கள் பெரும்பாலும் பவளப் பாறைகளை சுற்றியே வாழ்கின்றன. இவை மாலைத்தீவுகளில் பெரும்பாலும் அல்கா மற்றும் ரோஷி (மாவு) ஆகியவற்றை உண்கிறது. இவை மாலத்தீவில் பிரபலமானவை.  
இந்த இனமானது இந்தோ பசிபிக் முழுவதும் ஆப்பிரிக்காவிலிருந்து ஹவாய் வரை பரவியுள்ளது.
# ஒருகோட்டு மீன்

## இனங்கள்

இந்த பேரினத்தில் தற்போது அங்கீகரிக்கப்பட்ட 20 இனங்கள்:  
- *Naso annulatus* <small>(Quoy & Gaimard, 1825)</small> &ndash; whitemargin unicornfish
- *Naso brachycentron* <small>(Valenciennes, 1835)</small> &ndash; humpback unicornfish
- *Naso brevirostris* <small>(G. Cuvier, 1829)</small> &ndash; short-nosed unicornfish, spotted unicornfish
- *Naso caeruleacauda* <small>J. E. Randall, 1994</small> &ndash; bluetail unicornfish, blue unicorn
- *Naso caesius* <small>J. E. Randall & Bell, 1992</small> &ndash; gray unicornfish
- *Naso elegans* <small>(Rüppell, 1829)</small> &ndash; elegant unicornfish, orange-spine unicorn
- *Naso fageni* <small>Morrow, 1954</small> &ndash; horseface unicornfish
- *Naso hexacanthus* <small>(Bleeker, 1855)</small> &ndash; sleek unicornfish, blacktongue unicorn
- *Naso lituratus* <small>(J. R. Forster, 1801)</small> &ndash; orangespine unicornfish
- *Naso lopezi* <small>Herre, 1927</small> &ndash; elongated unicornfish
- *Naso maculatus* <small>J. E. Randall & Struhsaker, 1981</small> &ndash; spotted unicornfish
- *Naso mcdadei* <small>J. W. Johnson, 2002</small> &ndash; squarenose unicornfish
- *Naso minor* <small>(J. L. B. Smith, 1966)</small> &ndash; slender unicorn
- *Naso reticulatus* <small>J. E. Randall, 2001</small> &ndash; reticulated unicornfish
- *Naso tergus* <small>H. C. Ho, K. N. Shen & C. W. Chang, 2011</small>
- *Naso thynnoides* <small>(G. Cuvier, 1829)</small> &ndash; oneknife unicornfish
- *Naso tonganus* <small>(Valenciennes, 1835)</small> &ndash; bulbnose unicornfish
- *Naso tuberosus* <small>Lacépède, 1801</small> &ndash; humpnose unicornfish
- *Naso unicornis* <small>(Forsskål, 1775)</small> &ndash; bluespine unicornfish
- *Naso vlamingii* <small>(Valenciennes, 1835)</small> &ndash; bignose unicornfish
# மாப்பு மீன்கள் மற்றும் கூட்ட மீன்கள்

உயிரியலில், சமூகக் காரணங்களுக்காக ஒரு கூட்டமாக இருக்கும் எந்த மீன் கூட்டத்துக்கும் **மாப்பு மீன்கள்** (Shoaling) என்பது பெயராகும். ஒரே இன மீன்கள் ஒரு கூட்டமாக இலக்கின்றி திரிந்தால் அவை மாப்பு மீன்கள் எனப்படுகின்றன. ஆனால் ஒரு மீன் கூட்டமானது ஒரே திசையில் ஒருங்கிணைப்புடன் ஒத்திசைவுடன் நீந்தினால், அவை **கூட்ட மீன்கள்** (schooling) எனப்படுகின்றன. பொதுவான பயன்பாட்டில், சொற்கள் சில நேரங்களில் தளர்வாகப் பயன்படுத்தப்படுகின்றன.  
இவை இந்த மீன்கள் இப்படி ஒரு கூட்டமாக திரிவதன் நோக்கம் பெரிய இரை தின்னி மீன்களிடம் இருந்து தங்களை பாதுகாத்துக் கொளவது, சிறப்பான மேய்ச்சல், தனக்கான துணையை கண்டுபிடித்தல் உள்ளிட்ட பல நன்மைகளை மீன்கள் பெறுவது ஆகும். பாய்ம இயக்கவியல் (தனியாக நீந்துவதை விட கூட்டமாக நீந்துபோது குறைந்த அளவு ஆற்றலை வெளியிட்டு விரைவாக நீந்த முடியும்) செயல்திறன் மூலம் மீன்கள் கூட்டத்தினால் பயனடைகின்றன.  
உரிய கூட்டத்தைத் தேர்ந்தெடுக்க மீன்கள் பல பண்புகளை எடைபோடுகின்றன. பொதுவாக அவை பெரிய மாப்புகளை விரும்புகிறன. மேலும் அவை தங்கள் சொந்த இனத்தின் மாப்பாகவும், அளவு மற்றும் தோற்றத்தில் ஒத்த கூட்டமாக, ஆரோக்கியமான மீன்கள், உறவினர்கள் (அங்கீகரிக்கப்படும் போது) போன்றவை ஆகும்.  
மாப்பு மீன்களில் தோற்த்தில் தனித்து தோன்றும் எந்தவொரு மீனும் வேட்டையாடிகளால் குறிவைக்கப்படும் என்று "விந்தை விளைவு" கூறுகிறது. மீன்கள் ஏன் தங்களைப் ஒத்த மீன்களுடன் திரள விரும்புகின்றன என்பதற்கான காரணம் இதுவாகும். விந்தை விளைவு இவ்வாறு கூட்டத்தை ஒரே மாதிரியாக மாற்ற முனைகிறது.
# உருவுமீன்

**உருவு மீன்** (*Live sharksucker*) என்பது ஒரு கடல் மீன் இனம் ஆகும். இது எக்கெனீடீ குடும்பத்தைச் சேர்ந்தது.
# உருவுமீன்

## பரவலும், வாழ்விடமும்

உருவுமீனானது கிழக்கு பசிபிக் கடல் தவிர, உலகெங்கிலும் அனைத்து வெப்பமண்டல மற்றும் மித வெப்ப மண்ட நீர்நிலைகளில் காணப்படுகிறது.  
உருவுமீனானது சுறாக்கள், திருக்கைகள், பெரிய எலும்பு மீன்கள், கடல் ஆமைகள், திமிங்கலங்கள், ஒங்கில்கள், கப்பல்கள் மற்றும் சில சமயங்களில் கடலடிமூழ்கு வீரர்கள் போன்ற பலவற்றுடன் ஓம்புயிராக ஒட்டிக் கொள்ளக்கூடியது. இதற்கு ஏற்ற உறிஞ்சு வட்டாகப் பயன்படுமாறு இதன் முதுகுத் துடுப்பு பரிணாமம் பெற்றுள்ளது. அதன் மூலம் வெற்றிடத்தை உருவாக்கி தற்காலிகமாக இது பிற மீன்களுடன் ஒட்டிக் கொண்டு பயணிப்பதாக அறியப்படுகிறது. இதன் உடல் நீளமானதாக உள்ளது. இதன் கீழ் தாடை முன்னோக்கி நீண்டு உள்ளது (இதன் மேல் தாடையையும் தாண்டி முன்னோக்கி நீண்டுள்ளது).  
சுறாமீன் போன்றவற்றுடன் ஒட்டிக்கொண்டு இருக்கும்போது சுறா வேட்டையாடி உண்ணும்போது கிடைக்கும் உணவுக் கழிவுகள் அல்லது ஒட்டிக்கொண்டு பயணிக்கும்போது அதன் நுண்ணிய பற்கள் வழியாக தண்ணீரை வடிகட்டுவதன் மூலம் பிடிபடும் சில சிறிய உணவுகளை உண்கிறது.  
ஒட்டிக்கொள்ள ஏதும் இல்லாத நிலையில், கரைக்கு அருகில் இருக்கும் பிற உயிர்களுடன் சேர்ந்து கொள்கிறது. அப்போது இதன் உணவானது சுதந்திரமாக வாழும் ஓடுடைய கணுக்காலிகள், பீலிக்கணவாய் மற்றும் சிறிய மீன்கள் போன்றவை ஆகும்.
# எக்கினிசு

**எக்கினிசு** *(Echeneis)* என்பது எக்கெனீடீ மீன் குடும்பத்தினைச் சார்ந்த பேரினம் ஆகும். இந்த பேரினத்தினைச் சார்ந்த மீன்கள் அத்திலாந்திக்குப் பெருங்கடல், அமைதிப் பெருங்கடல் மற்றும் இந்தியப் பெருங்கடல்களில் காணப்படுகின்றன.  
இதன் பேரினப் பெயரான *எக்கினிசு* என்பது கிரேக்கம் சொல்லிலிருந்து வந்ததாகும். இதன் பொருளானது, *எக்கின் (echein)* என்பது பிடித்திருத்தல் அல்லது ஒட்டுதல் என்றும், *நாசு* (*naus)* என்பது "கப்பலின் அடிப்பகுதி" என்பதாகும். இவை கப்பல் அல்லது பெரும் சுறாக்களின் அடிப்பகுதிகளில் ஒட்டிக்கொள்வதால் இப்பெயர் தோன்றியது.
# எக்கினிசு

## சிற்றினங்கள்

இந்த பேரினத்தின் கீழ் தற்போது அங்கீகரிக்கப்பட்ட இரு சிற்றினங்கள் உள்ளன.. அவை:  
- *எக்கினிசு நாகிரேட்சு* <small>லின்னேயஸ், 1758</small> &#x2013; சுறா ஒட்டு மீன்
- *எக்கினிசு நியுகிரேடாயிடுசு* <small>சூயிவ், 1789</small> &#x2013; வெள்ளைத் துடுப்பு சுறா ஒட்டுமீன்
# மலை ஓடை அயிரை

பெரும்பாலான சிற்றினங்கள் வேகமாகச் செல்லும் நீரோடைகளிலும், தெளிவான மற்றும் நன்கு ஆக்ஸிஜனேற்றப்பட்ட நீரோடைகளில் வாழ்கின்றன. இவற்றின் வயிற்றுப்புற துடுப்புகள் பாறைகளில் ஏறுவதற்கு ஏற்ற வகைகளில் மாற்றி அமைக்கப்பட்டுள்ளன.  
இதனுடைய துணைக்குடும்பமான நெமகெலினே சமீபத்தில் தனிக் குடும்பமாக (நெமகெலிடே) பிரிக்கப்பட்டது. பல்வேறு பேரினங்கள் பிரிக்கப்பட்டு கேசுட்ரோமைசூண்டிடே குடும்பத்தின்கீழ் வைக்கப்பட்டன.
# திருவாங்கோரியா

**திருவாங்கோரியா** *(Travancoria)* என்பது மலை ஓடை அயிரை மீன்களின் ஓர் பேரினம் ஆகும். இவை இந்தியாவில் மட்டுமே காணக்கூடிய அகணிய உயிரியாகும்.
# திருவாங்கோரியா

## சிற்றினங்கள்

இந்த பேரினத்தில் தற்போது அங்கீகரிக்கப்பட்ட சிற்றினங்கள் இரண்டு உள்ளன. அவை:  
- *திருவாங்கோரியா எலோங்கடா* <small>பெத்தியகொட & கோட்டேலட், 1994</small>
- *திருவாங்கோரியா ஜோனேசி* <small>ஹோரா, 1941</small>
# கே. செட்டி அள்ளி

**கே. செட்டி அள்ளி** (*K. Chettihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது கம்மாளம்பட்டி ஊராட்சிக்கு உட்பட்டது.
# கே. செட்டி அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும், மாநிலத் தலைநகரான சென்னையிலிருந்து 294 கிலோமீட்டர் தொலைவில் உள்ளது.
# எம். செட்டி அள்ளி

**எம். செட்டி அள்ளி** (*M Chettihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது எம். செட்டிஹள்ளி ஊராட்சிக்கு உட்பட்டது.
# எம். செட்டி அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 26 கிலோமீட்டர் தொலைவிலும், மாநிலத் தலைநகரான சென்னையிலிருந்து 294 கிலோமீட்டர் தொலைவில் உள்ளது.
# சீராண்டபுரம்

**சீராண்டபுரம்** (*Sirandapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643243. இந்த ஊரானது பேவுஹள்ளி ஊராட்சிக்கு உட்பட்டது.
# சீராண்டபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 36 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.
# சீராண்டபுரம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 265, மொத்த மக்கள் தொகைகள் 1,171 ஆகும். இதில் 609 ஆண்களும், 562 பெண்களும் அடங்குவர்.
# சிரேன அள்ளி

**சிரேன அள்ளி** (*Sirenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643242. இந்த ஊரானது பேவுஹள்ளி ஊராட்சிக்கு உட்பட்டது.
# சிரேன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.
# சிரேன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 351, மொத்த மக்கள் தொகைகள் 1,316 ஆகும். இதில் 654 ஆண்களும், 662 பெண்களும் அடங்குவர்.
# அரபனஹள்ளி

**அரபனஹள்ளி** (*Harapanahalli*) என்பது தென்னிந்திய மாநிலமான கர்நாடகாவில் விஜயநகரம் மாவட்டத்தில் இரண்டாவது பெரிய & வேகமாக வளர்ந்து வரும் நகரமாகும். புகழ்பெற்ற கன்னட நகைச்சுவையாளர் பீச்சி (ராயசம் பீமசேன ராவ்) இங்கு பிறந்தார். இந்த இடம் கல்யாண கர்நாடகாவை மத்திய கர்நாடகாவுடன் இணைக்கிறது. இது சென்னை மாகாணத்தின் முக்கிய வர்த்தக மற்றும் கல்வி மையமாக இருந்தது
# அரபனஹள்ளி

## நிலவியல்

அரபனஹள்ளி இல் அமைந்துள்ளது. இது சராசரியாக 633 மீட்டர்கள் (2076 அடி) உயரத்தில் உள்ளது. அரபனஹள்ளி பழமையான வர்த்தகப் புறக்காவல் நிலையங்களில் ஒன்றாகும்.
# அரபனஹள்ளி

## மக்கள்தொகை

2001 மக்கள் தொகைக் கணக்கெடுப்புப்படி, அரபனஹள்ளியின் மக்கள் தொகை 41,889 பேர் உள்ள்னர். மக்கள் தொகையில் ஆண்கள் 52%, பெண்கள் 48%. அர்பனஹள்ளியின் சராசரி கல்வியறிவு விகிதம் 55%. இது, தேசிய சராசரியான 59.5% ஐ விடக் குறைவு: ஆண்களின் கல்வியறிவு 60%, பெண்களின் கல்வியறிவு 48%. மக்கள் தொகையில் 14% பேர் 6 வயதுக்குட்பட்டவர்கள்.
# அரபனஹள்ளி

## போக்குவரத்து

அரப்பனஹள்ளியில் தொடர் வண்டி நிலையம் 2014ல் திறக்கப்பட்டுள்ளது.
# அரபனஹள்ளி

## கல்வி

அரபனஹள்ளி நகரில் மாநில மற்றும் மத்திய கல்வி வாரியப் பள்ளிகளும் ஆரம்ப மற்றும் உயர்நிலைப் பள்ளிகள் உள்ளன. கல்லூரி அளவிலான கல்வி நிறுவனங்களில் மருந்தியல் கல்லூரி, அரசு இளநிலை பட்டயக் கல்லூரி, பல்துறை தொழில்நுட்பக் கல்லூரிகள் ஆகியவையும்அடங்கும்.
# ஆனேகுந்தி

**ஆனேகுந்தி** (*Anegundi*) முன்பு கிட்கிந்தை என்று அழைக்கப்பட்ட ஓர் கிராமமாகும். இது இந்தியாவின் கர்நாடக மாநிலத்தில் உள்ள கொப்பள் மாவட்டத்தில்கங்காவதி வட்டத்தில் உள்ளது. துங்கபத்திரை ஆற்றின் வடகரையில் அமைந்துள்ள அம்பியை விட இது பழமையானது. ஊச்சப்பாயன மாதா கோயில் (கருப்புக்கல் தூண்கள் மற்றும் நடனச் சிற்பங்களுடன் கூடிய கோயில்), பம்பா சரோவர், ஒரு பாழடைந்த அரண்மனை, இரங்கநாதர் கோயில், கமால் மகால், நவ பிருந்தாவனம் ஆகியவை இவ்வூரில் முக்கியமான ஈர்ப்புகள் ஆகும். அருகிலுள்ள கிராமமான நிம்வபுரத்தில், இராமாயண வாலியை எரிக்கப்பட்ட எச்சங்கள் என்று நம்பப்படும் சாம்பல் மலை உள்ளது.  
ஆனேகுந்தி, அம்பியுடன் சேர்ந்து சிறந்த முறையில் பார்வையிடப்படுகிறது. இது உலகப் பாரம்பரியக் களமான அம்பியின் ஒரு பகுதியாகும். இது உலகத் தரம் வாய்ந்த சுற்றுலாத் தலமாக உருவாக்கப்பட்டு, உள்ளூர் மக்களை அவர்களின் கலாச்சார செல்வத்தை உணர்த்தி அவர்களுக்கு வாழ்வாதாரத்தை வழங்குகிறது. கிராமத்தில் இருக்கும் குளங்கள் சுத்தமான குடிநீரை சேமித்து வைக்க மறுவடிவமைப்பு செய்யப்பட்டுள்ளது. மேலும், சுற்றுப்புறத்தை சுத்தமாகவும், சுகாதாரமாகவும் வைத்திருக்க முறையான வடிகால் வசதிகளும் உருவாக்கப்பட்டுள்ளன. ஆனேகுந்தியில் சுற்றுலா மேம்பாட்டிற்காக 'கிட்கிந்தை அறக்கட்டளை' செயல்பட்டு வருகிறது.
# ஆனேகுந்தி

## புராணம்

இராமாயண இதிகாசத்தில் கிட்கிந்தை (கிட்கிந்தை என்றால் உள்ளூர் மொழியில் குரங்குகள் வாழ்ந்த காடு என்று பொருள்) குரங்கு இராச்சியம் என்று நம்பப்படும் ஆனேகுந்தி, அம்பியின் வரலாற்று தளத்திலிருந்து 5 கி.மீ. தொலைவில் உள்ளது. இராமாயணத்துடன் தொடர்புடைய அனுமன் பிறந்த அஞ்சனாத்ரி மலையும், ரிசிமுக மலையும் ஆனேகுந்திக்கு அருகிலுள்ள மற்ற இடங்களாகும். இது 3,000 மில்லியன் ஆண்டுகள் பழமையானதாக மதிப்பிடப்பட்ட கிரகத்தின் மிகப் பழமையான பீடபூமிகளில் ஒன்றாகக் கூறப்படுகிறது. எனவே, உள்ளூர் கதை சொல்பவர்கள் மட்டுமே ஆனேகுந்தியை பூதேவியின் தாய்வீடு என்று குறிப்பிடுகிறார்கள் (தாய் பூமி).  
துங்கபத்திரை ஆற்றின் வடக்கு கரையில் அமைந்துள்ள இந்த கிராமம், சுக்கிரீவனின் இராச்சியமான பழம்பெரும் கிட்கிந்தை என்றும், புகழ்பெற்ற விஜயநகரப் பேரரசின் வரலாற்றுச் சிறப்புமிக்க கிருஷ்ணதேவராய வம்சத்தின் தொட்டில் இடமாகவும், அம்பியின் மையப் பகுதியில் அமைந்துள்ளது.
ஆனேகுண்டியில் காளஹஸ்தாச்சாரியாரால் நிறுவப்பட்ட சரசுவதி பீடம் என்ற மத மடம் உள்ளது. மடம் சங்கராச்சாரியாரின் அத்வைத சம்பிரதாயத்தைப் பின்பற்றுகிறது. இது விசுவகர்மாவின் குரு பீடமாகும். ஸ்ரீ ஸ்ரீ காளஹஸ்தேந்திர சரஸ்வதி சுவாமிஜி என்பவர் தற்போதைய மடாதிபதியாக உள்ளார். இந்த மடத்தின் முக்கிய கிளை உடுப்பி மாவட்டத்தின் ஆனேகுந்தியின், படுகுத்தியார் என்ற இடத்தில் உள்ளது.
# ஆனேகுந்தி

## புராணம்

#### பாறைக் கல்வெட்டு

ஆனேகுந்தியில் 'ஒனகே கிந்தி' என்று அழைக்கப்படும் வரலாற்றுக்கு முந்தைய குடியிருப்பு ஒன்று உள்ளது. ஓவியங்களுடன் கூடிய பாறை களில், சில சிவப்பு , வெள்ளை அடையாளங்களில் ஒரு பாறையில் மனிதன், காளை உருவங்கள் இருக்கின்றன. மற்றொரு பாறை மீது சூரியன் மற்றும் சந்திரன் போன்ற ஒரு வட்ட வரைபடமும், சில குறியீடுகளும் உள்ளன. உண்மையில் பாறை ஓவியம் இரும்புக் காலத்தைச் சேர்ந்தது. கிமு 1500க்கு முந்தையது. மங்கலான வட்ட ஓவியம் பெருங்கற்கால புதைகுழியின் மிகவும் அரிதான சித்தரிப்பு, ஒரு கல் வட்டம் மற்றும் புதைக்கப்பட்ட பொருட்களால் சூழப்பட்ட ஒரு மனித உடலையும் உள்ளடக்கியுள்ளது.மலைகளில் அமைந்துள்ள பெருங்கற்கால கல்திட்டைகளின் தளத்தை உள்ளூர்வாசிகள் மௌரிய மனே என்று அழைக்கிறார்கள் (மௌரியா என்றால் உள்ளூர் மொழியில் குறுகளானது எனப் பொருள் ). சுமார் ஐந்து முதல் ஏழு அடி உயர தாள் பாறைகள் நான்கு சுவர்களை உருவாக்குகின்றன மற்றும் மற்றொரு பாறை கூரையாகப் பயன்படுத்தப்படுள்ளது. (புதிய கற்காலம்). பெனகலில் இருந்து இந்தராகி குடா வரை எழு குடா மலைத்தொடரில் உள்ள கற்கால குடியிருப்புகளான ஆனேகுந்தியில் இருந்து சுமார் 10 கி.மீ. தொலைவில் உள்ளது. ஆனேகுந்தியில் இருந்து சுமார் 1.5 கி.மீ. தொலைவில், மலைத்தொடர்களில் பாறைகள் மற்றும் ஓவியங்கள் உள்ளன. அவை உள்ளூரில் 'ஏழு குட்டா சாலு' என்று அழைக்கப்படுகின்றன.
# ஆனேகுந்தி

## புராணம்

### விஜயநகர காலத்திற்கு முந்தைய காலம்

கன்னடத்தில் ஆனேகுந்தி என்றால் யானைப் பள்ளத்தாக்கு எனப் பொருள். இது அம்பியை விட பழமையானது (விஜயநகரத்தின் தொட்டில் நகரம்). ஆனேகுந்தியின் வரலாறு கிமு 3ஆம் நூற்றாண்டில் அசோகப் பேரரசின் கீழ் இருந்து தொடங்குகிறது. ஆனேகுந்தி சாதவாகனர்கள் , கதம்பர்கள், சாளுக்கியர்கள், இராஷ்டிரகூடர்கள், தில்லி சுல்தான்களின், விஜயநகர பேரரசு, பாமினி சுல்தான்கள் போன்ற பல்வேறு வம்சங்களால் ஆளப்பட்டது. இப்போது இந்த இடம் நன்கு அறியப்பட்ட சுற்றுலா தலமாக உள்ளது.
# ஆனேகுந்தி

## புராணம்

### விஜயநகர காலம்

14 ஆம் நூற்றாண்டின் முற்பகுதியில், கன்னடத்தில் ஆனேகுந்தி என்று அழைக்கப்படும் யானை அடைப்பு , விஜயநகரப் படையின் யானைப் படையின் காரணமாக பெயரிடப்பட்டது. விஜயநகரப் பேரரசின் முதல் தலைநகரம் மற்றும் பல வம்சங்களின் தலைநகரமாக இருந்தது. 1334 ஆம் ஆண்டில், ஆனேகுந்தியின் முதலமைச்சர் தேவ ராயர் ஆனேகுந்தியின் முதல் ஆட்சியாளரானார். தில்லி சுல்தான்கள் வாரங்கல் மீது படையெடுத்தபோது, ஹரிஹரரும், புக்கரும் தப்பித்து இங்கு வந்தனர். பின்னர் அம்பியில் விஜயநகரப் பேரரசை நிறுவினர்.  
16, 17 , 18 ஆம் நூற்றாண்டுகளில், ஆனேகுந்தி பிஜப்பூர் சுல்தான்கள், முகலாயர்கள், மராட்டியர்கள், திப்பு சுல்தான் ஆகியோரால் ஆளப்பட்டது. 1824ஆம் ஆண்டு பிரித்தானியர்களுக்கும் ஐதராபாத் நிசாமுக்கும் இடையே ஏற்பட்ட உடன்படிக்கையின்படி, அம்பியில் இருந்து ஆட்சி செய்த விஜயநகர மன்னர் மூன்றாம் ஸ்ரீரங்கா தனது இராச்சியத்தை இழந்தார். மாதாந்திர ஓய்வூதியமாக ரூ 300 பெற்று வந்தார். அவர் அம்பியை விட்டு வெளியேறி ஆனேகுந்தியை அதிகாரப்பூர்வ இல்லமாக மாற்ற வேண்டிய கட்டாயம் ஏற்பட்டது. கடைசி வழித்தோன்றல் இராணி லால்குமாரி பாய் மாதாந்திர ஓய்வூதியம் பெற்று வந்தார் .
# ஆனேகுந்தி

## புராணம்

### ஆனேகுந்தி கோட்டை

ஆனேகுந்தியில் பல வாயில்கள் கொண்ட ஒரு கோட்டை உள்ளது. இதில் ஒரு துர்கா கோயிலும், கோட்டை நுழைவாயிலும் உள்ளது. மேலும் கல்லறைகள் சிதறிக்கிடக்கின்றன. விநாயகர் குகைக் கோயிலும் உள்ளது. விஜயநகர மன்னர்கள் ஒவ்வொரு போருக்கு முன்பும் துர்கா கோவிலில் பிரார்த்தனை செய்தார்கள். பின்னர் அவர்கள் பம்பா சரோவருக்கும், இலட்சுமி கோவிலுக்கும் செல்வார்கள். விஜயநகரப் பேரரசின் அரச பரம்பரையினர் இன்றும் ஆனேகுந்தியில் உள்ளனர்.
# ஆனேகுந்தி

## புகைப்படங்கள்

| <div>Photo Gallery </div> |
| --- |
| } |
# காட்சா

***காட்சா** (Ghatsa)* என்பது அக்டினோட்டெரிகீயை வகுப்பில் மலை ஓடை அயிரை குடும்பமான பாலிடோரிடேயினை சார்ந்த ஆரத் துடுப்பு மீன் பேரினமாகும். *கோமாலோப்பிடிரா* பேரினத்தில் சேர்க்கப்பட்டிருந்த சிற்றினங்களைக் கொண்டு உருவாக்கப்பட்டதாகும். இவை இந்தியாவின் மேற்குத் தொடர்ச்சி மலைகளில் காணப்படுகின்றன.
# காட்சா

## சிற்றினங்கள்

இந்த பேரினத்தில் தற்போது 5 அங்கீகரிக்கப்பட்ட சிற்றினங்கள் உள்ளன:  
- *காட்சா மெனோனி* <small>ஷாஜி & ஈசா, 1995</small>
- *காட்சா மொண்டானா* <small>ஹெர்ரே, 1945</small> (ஆனைமலை கல் அயிரை)
# ஆனேகுந்தி இராச்சியம்

**ஆனேகுந்தி இராச்சியம்** (*Anegundi Raj*) என்பது பெல்லாரி மாவட்டத்திலிருந்த அன்றைய பிரிட்டிசு இராச்சியத்தின் மிக முக்கியமான ஆட்சிப்பகுதிகளில் ஒன்றாகும். இது இந்திய மாநிலமான கர்நாடகாவின் கொப்பள் மாவட்டத்தில் கங்காவதி வட்டத்தில் உள்ளது. சந்திரகிரியில் புகழ்பெற்ற விஜயநகரப் பேரரசின் வீழ்ச்சிக்குப் பிறகு, கடைசி பேரரசர் மூன்றாம் ஸ்ரீரங்க ராயர் தனது பரம்பரை ஆதிக்கத்தின் ஒரு பகுதியை மீட்டெடுத்தார். முகலாய அரசாங்கத்திடம் இருந்து ஆனேகுந்தி, சித்ரதுர்கா, அரபனஹள்ளி ஆகியவற்றின் ஒரு பகுதியை சாகிராகத் தக்க வைத்துக் கொண்டார்.
# ஆனேகுந்தி இராச்சியம்

## தோற்றம்

முதலில் இர்கள் அரவிடு வம்சத்தைச் சேர்ந்தவர்கள். (விஜயநகரப் பேரரசை ஆண்ட நான்காவது வம்சம்). கிருஷ்ணதேவராயரின் மகள் அலிய ராம ராயனை மணந்தார். இதனால் பேரரசு இவர்களிடம் சென்றது.
# ஆனேகுந்தி இராச்சியம்

## நிர்வாகம்

ஆனேகுந்தியின் சாகிர்கள் 1749 வரை முகலாயப் பேரரசின் கீழும் பின்னர் 1775 வரை மராட்டியப் பேரரசின் கீழும், திப்பு சுல்தான் அப்போதைய மன்னன் திம்மப்பாவை எதிர்த்து ஆனேகுந்தி நகரத்தை எரிக்கும் வரை இவர்கள் நிலப்பகுதிகளை அனுபவித்தனர்.  
திப்புவின் செயலுக்குப் பிறகு மன்னன் ஐதராபாத் நிசாமிடம் தப்பிச் சென்றார். அங்கு அவர் 1791 வரை இருந்தார். பின்னர் 1799இல் மீண்டும் தனது நிலங்களை மீண்டும் கைப்பற்றினார். பின்னர் ஆங்கிலேயர்கள் நிலத்தை நிசாமிடம் ஒப்படைத்தனர். மேலும் மன்னன் ஓய்வூதியம் பெறுபவராக மாறி ஆனேகுந்தி அரசன் என்று அழைக்கப்பட்டார்.
# ஆனேகுந்தி இராச்சியம்

## ஆனேகுந்தி அரசர்கள்

- 1. நான்காம் ஸ்ரீ ரங்கா (1665-1678)
- 2. வெங்கடபதி (1678-1680)
- 3. ஸ்ரீ ரங்கா (1680-1692)
- 4. வெங்கட ராயன் (1692-1706)
- 5. ஸ்ரீ ரங்க ராயன் (1706-1716)
- 6. மகாதேவராயன் (1716-1724)
- 7. ஸ்ரீ ரங்க ராயன் (1724-1729)
- 8. வெங்கட ராயன் (1729-1732)
- 9. இராமன் (1732-1739)
- 10. வெங்கடபதி ராயன் (1739-1744)
- 11. திம்மப்பா
- 12. வெங்கடபதி (1791-1793)  
1802 குடியேற்றத்திற்குப் பிறகு  
- 13. திருமலை ராஜா
- 14. -
- 15. திருமலை மன்னனின் பேத்தி.
- 16. திருமலை தேவன் (அவளுடைய மகன்)
- 17. வெங்கட ராம ராயன் (திருமலை தேவரின் முதல் மகன்)
- 18. கிருஷ்ணதேவராயர் (திருமலை தேவரின் இரண்டாவது மகன்)
- 19. நரசிம்ம ராஜா (திருமலை தேவரின் மூன்றாவது மகன்)  
(மேலே உள்ள பட்டியலை வரலாற்றாளர் இராபர்ட் செவெல் 1883இல் கொடுத்துள்ளார்).
# ஆனைத்திருக்கை

**ஆனைத் திருக்கை** (*Manta ray*) என்பது மொபுலா பேரினத்தைச் சேர்ந்த பெரிய திருக்கை மீன் ஆகும் (முன்னர் இது மண்டா என்ற பேரினத்தில் வகைப்படுத்தப்பட்டு இருந்தது). இந்த திருக்கையில் ஏழு இனங்கள் உள்ளன. அதில் பெரிய இனமான, *மா பிரியோட்ரச* , அகலம் கொண்டது, சிறிய இனமான, *மா. ஆல்ப்பிரடி*, அகலம் வரை இருக்கும். இந்த இரண்டு திருக்கைகளும் முக்கோண வடிவ மார்புத் துடுப்புகள், கொம்பு வடிவ தலைத் துடுப்புகள் மற்றும் பெரிய, முன்னோக்கி நீண்ட வாயைக் கொண்டுள்ளன. இவற்றின் உடல் விகித்தை ஒப்பிடும்போது உலகின் மிகப்பெரிய மூளையைக் கொண்டுள்ள மீன்கள் இவையாகும்.  
ஆனைத் திருக்கைள் மிதவெப்பமண்டல, அயன அயல் மண்டல, வெப்பமண்டல நீரில் காணப்படுகின்றன. ஆனைதிருக்கையில் உள்ள *மா. பிரியோட்ரசு* சிற்றினத் திருக்கையானது தனித்தனியாகவோ அல்லது குழுக்களாகவோ திறந்த பெருங்கடல்களில் வலசை போகின்றன. அதே சமயம் *மா. ஆல்ப்ரெடி* திருக்கை வகையானது கடற்கரையோரமாக வசிப்பதாக உள்ளது. இவை கடல்நீரை வாயில் வடிகட்டி அதிலிருந்து உணவை சேகரிக்கின்றன. இதன்வழியாக இவை அதிக அளவு மிதவை விலங்குகளை உண்கின்றன. இவற்றிற்கான உணவை இவை நீந்தும்போது திறந்த வாயில் சேகரித்து வடிகட்டுகின்றன. இவற்றின் உணவில் பெரும்பாலானவை (73%) மிதவை நுண்ணுயிரி மூலங்களிலிருந்து வந்தவை என்று ஆராய்ச்சி கூறுகிறன்றன. இவற்றின் கர்ப்பம் ஒரு ஆண்டுக்கும் மேலாக நீடிக்கும் உள்பொரி முட்டைகளை வயிற்றுக்குளேயே பொரித்து பின்னர் குட்டிகளை ஈணுகின்றன. இவை தங்கள் உடலில் உள்ள ஒட்டுண்ணிகளை அகற்றுவதற்காக சுத்தம் செய்யும் மீன்களின் உதவியை நாடுகின்றன. திமிங்கலங்களைப் போலவே, அறியப்படாத காரணங்களுக்காக இவை கடலில் துள்ளித் தாவி குதிக்கின்றன.  
பன்னாட்டு இயற்கைப் பாதுகாப்புச் சங்கத்தால் இந்த இரண்டு இனங்களும் அழிவாய்ப்பு இனம் என பட்டியலிடப்பட்டுள்ளன. சுற்றுச்சூழல் மாசுபாடு, மீன்பிடி வலைகளில் சிக்கி இறத்தல், சீன மருத்துவத்தில் பயன்படுத்தப்படும் இவற்றின் செவுள் வாரிகளுக்காக வேட்டாயாடப்படுதல் ஆகியவை இவற்றை அழியும் நிலைக்கு தள்ளியுள்ளது. இவற்றின் மெதுவான இனப்பெருக்க விகிதம் இந்த அச்சுறுத்தல்களை அதிகப்படுத்துகிறது. வனவிலங்குகளின் புலம்பெயர்ந்த இனங்கள் பற்றிய மாநாட்டின் ஒப்ந்தங்களின் வழியாக இவை பன்னாட்டு கடற்பகுதியில் பாதுகாக்கப்படுகின்றன. ஆனால் இவை கரையை ஒட்டிய பகுதிகளில் மிகவும் பாதிக்கப்படக்கூடியதாக உள்ளன. இவை கூடும் பகுதிகள் சுற்றுலாப் பயணிகளிடையே பிரபலமாக உள்ளன. ஒரு சில நீரியல் காட்சிசாலைகளில் மட்டுமே இவை வளர்க்க போதுமான வசதிகள் உள்ளன.
# அரகானா

***அரகானா*** (*Aracana*) என்பது ஆத்திரேலிய கடலோரப் பகுதியைச் சேர்ந்த ஆழ்கடல் மாட்டு மீன் பேரினமாகும்.
# அரகானா

## சிற்றினங்கள்

இந்த பேரினத்தில் தற்போது 2 அங்கீகரிக்கப்பட்ட சிற்றினங்கள் உள்ளன. அவை:  
- *அரகானா அவுரிடா* <small>(ஜி. ஷா, 1798)</small> (வரி மாட்டு மீன்)
- *அரகானா ஆர்னாட்டா* <small>(கிரே, 1838)</small> (அலங்கார மாட்டு மீன்)
# இராபர்ட் செவெல் (வரலாற்றாசிரியர்)

**இராபர்ட் செவெல்** (1845–1925) இந்தியாவில் காலனித்துவ ஆட்சியின் போது சென்னை மாகாணச் சேவையில் பணியாற்றினார். மேலும் இப்பகுதியில் உள்ள பழங்கால கல்வெட்டுகளையும், எச்சங்களையும் ஆவணப்படுத்தும் பொறுப்பை இவர் வகித்தார். அந்த காலகட்டத்தில் இவரது வகை மற்ற பிரித்தானிய நிர்வாகிகளைப் போலவே, இவரது நோக்கம் அறிவார்ந்ததாக இல்லை. மாறாக நிர்வாகக் கட்டுப்பாட்டை மேம்படுத்துவதாக இருந்தது. ஆங்கிலேயர் ஆட்சியை இழிவுபடுத்துவதற்குப் பதிலாக ஒரு நல்லொழுக்கமாகவும் தேவையாகவும் வைத்த வரலாற்றைக் கட்டமைக்கிறது. உள்ளூர் பிரமுகர்களிடையே வரலாற்றுப் பிரிவுவாதத்தை சித்தரிப்பதும், அந்நிய சர்வாதிகாரிகள் ஆதிக்கம் செலுத்துவதும், பிரித்தானியர்களால் மட்டுமே நாட்டை அதன் கடந்த காலத்திலிருந்து மீட்க முடியும் என்ற கருத்தை மேம்படுத்தும் என்று கருதப்பட்டது.  
செவெலின் சிறப்பு விஜயநகரப் பேரரசைப் பற்றியதாகும். அதைப் பற்றி இவர் எழுதிய A Forgoten Empire Vijayanagar: A Contribution to the History of India (1900). என்ற இந்த புத்தகத்தை பர்டன் இசுடெய்ன் 'செவெலின் புத்தகம்' என்று விவரித்தார்.  
செவெல் அங்கு பேசப்படும் கன்னடம், மலையாளம், சமஸ்கிருதம், தமிழ் , தெலுங்கு மொழிகளைப் பேசுபவர்களால் வழிநடத்தப்பட்டார். இந்த உதவியாளர்களில் சிலர் சா. கிருஷ்ணசுவாமி ஐயங்கார் போன்ற தங்கள் சொந்த ஆராய்ச்சியை வெளியிட்டனர்.
# காளி (மீன்)

## சிற்றினங்கள்

இந்த பேரினத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:  
- *காளி கொலுப்ரினா* <small>எம்ஆர்எஸ் டி மெலோ, 2008</small>
- *காளி பால்க்சு* <small>எம்ஆர்எஸ் டி மெலோ, 2008</small>
- *காளி இண்டிகா* <small>லாயிட், 1909</small>
- *காளி கெர்பெர்டி* <small>( எம்சிடபிள்யூ வெபர், 1913)</small>
- *காளி மேக்ரோடன்* <small>(நார்மன், 1929)</small>
- *காளி மக்ரூரா* <small>(பார், 1933)</small>
- *காளி பாரி* <small>ஆர்.கே. ஜான்சன் & கோஹன், 1974</small>
# நாய் அடல்மீன்

**நாய் அடல்மீன்** அல்லது **எருமை நாக்கு** (*Psettodes erumei*) என்பது செங்கடலில் இருந்து வடக்கு ஆத்திரேலியா வரை இந்திய மற்றும் பசிபிக் பெருங்கடல்களிங் காணப்படும் ஒரு வகை தட்டைமீன் ஆகும்.  
இதன் குடும்பத்தின் மற்ற உறுப்பினர்களைப் போலவே, இது மிகவும் பழமையான தட்டைமீன்களில் ஒன்றாகக் கருதப்படுகிறது. இது சற்று தட்டையான உடல் கொண்டது. இந்த மீனானது பிறக்கும்போது இயல்பான மீன்களைப் போன்று இருபக்கமும் கண்கள் கொண்டிருக்கும். ஆனால் சிலநாட்கள் கழித்து இதன் ஒரு கண் இடம்பெயர்ந்து மேல் நோக்கி பயணமாகி மறுபக்க கண்ணின் மேலான முதுகு தூவி முனையருகே சென்றுவிடும். ஈள்வட்டமான இந்த மீனுக்கு இரு கண்களும் ஒரே பக்கமாக இருப்பது இதன் தனிச்சிறப்பாகும்.  
இது தன் முதுகுத் துடுப்புகளுக்கு முன்னால் தண்டுவடம் போன்ற கதிர்களைக் கொண்டிருப்பதன் மூலம் இது தன் உறவு மீன்களானன *பிசெட்டோட்ஸ் பெல்ச்சேரி* போன்றவற்றிலிருந்து வேறுபடுகிறது. இதன் மேல்பகுதி பழுப்பு சாம்பல் நிறத்திலும், அடிப்பகுதி வெள்ளையாகவும் இருக்கும். இது தன் உடலின் மேற்பகுதியில் பல கோடுகளைக் கொண்டுள்ளது. இது அதன் உடல் நிறத்தை விட சற்று மங்கியதாகவோ அல்லது வெளிர் வெள்ளை வரையோ இருக்கும். இதன் பெரிய வாயில் பலமான ஈரடுக்கு பற்கள் இருக்கும். இரவாடியான இந்த மீன் பகல் முழுவதும் மணல் அல்லது சேற்றில் மறைந்திருக்கும். இரவில் வெளிவந்து மீன்களை வேட்டையாடும். இவை வழுவழப்பான மீன்களாகும். கைகளால் பிடித்தால் வழுக்கக்கூடியவை.
# பர்டன் இசுடெய்ன்

**பர்டன் இசுடெய்ன்** (1926 - ஏப்ரல் 26, 1996) ஓர் அமெரிக்க வரலாற்றாசிரியர் ஆவார். இவரது கவனம் இந்தியாவைப் பற்றி இருந்தது.
# பர்டன் இசுடெய்ன்

## வாழ்க்கையும் தொழிலும்

இசுடெய்ன் இலினொயின் சிகாகோவில் பிறந்து வளர்ந்தார். இரண்டாம் உலகப் போரில் பணியாற்றினார். 1945இல் இல்லினொய் பல்கலைக்கழகத்தின் சிகாகோ வளாகத்தில் இப்போது பயன்படுத்தப்படாத நேவி பியர் கல்லூரியில் மூன்றாம் நிலைப் படிப்பைத் தொடங்கினார். ஒரு அசாதாரண நபரான, இவர் ஒருபோதும் இளங்கலைப் பட்டப்படிப்பை முடிக்கவில்லை. இவர் நேரடியாக சிகாகோ பல்கலைக்கழகத்தில் தனது முதுகலைத் திட்டத்தில் அனுமதிக்கப்பட்டார், இராபர்ட் கிரேனின் மேற்பார்வையின் கீழ் 1954இல் தனது முதுகலை முடித்தார். 1957இல் தனது முனைவர் ஆராய்ச்சியை தென்னிந்தியாவின் இடைக்கால திருப்பதி கோவிலின் பொருளாதார செயல்பாடுகள் பற்றிய ஆய்வுக் கட்டுரையை எழுதினார்.  
பின்னர், மினசோட்டா பல்கலைக்கழகத்தில் ஆசிரியர் பணியில் சேர்ந்தார். அங்கு இவர் 1965 இறுதி வரை பணிபுரிந்தார். பின்னர் இவர் எழுத்தாளர் டோரதி என்பவரை மணந்து, ஹவாய் பல்கலைக்கழகத்திற்குச் சென்றார். அங்கு 1983 வரை 17 ஆண்டுகள் தங்கினார். இவர் சிகாகோ பல்கலைக்கழகம், பென்சில்வேனியா பல்கலைக்கழகம், வாஷிங்டன் பல்கலைக்கழகம், பெர்க்லி, கலிபோர்னியா பல்கலைக்கழகம்,ஜவகர்லால் நேரு பல்கலைக்கழகத்தின் வரலாற்று ஆய்வுகள் மையம் ஆகியவற்றில் வருகை தரும் பேராசிரியர் பதவிகளை வகித்தார். இவர் பல்கலைக்கழகத்தில் கீழைநாடுகள் மற்றும் ஆப்பிரிக்க ஆய்வுகள் பள்ளியின் பேராசிரியர் ஆராய்ச்சி கூட்டாளராகவும் பணியாற்றினார்.  
இசுடெயின் கருத்தரங்குகளுக்காகவும்,பிற தெற்காசிய அறிவார்ந்த பணிகளுக்ககவும் தனது பரந்த அளவிலான பங்கேற்பிற்காக அறியப்பட்டார். இவர் தனது ஓய்வு காலத்திலும் தொடர்ந்து எழுதினார். மேலும் மாணவர்களுடனும், பிற அறிஞர்களுடனும் ஆலோசனையில் கணிசமான நேரத்தை செலவிட்டார். இவர் வறண்ட நகைச்சுவை உணர்வுக்கு பெயர் பெற்றவர். மேஎலும், வழக்கமாக மாணவர்களின் கேள்விகளுக்கு எதிர்கேள்விகளை முன்வைப்பதன் மூலம் பதிலளித்தார்.
# பர்டன் இசுடெய்ன்

## ஆராய்ச்சி

ஆராய்ச்சி அறிஞராக இசுடெயினின் பங்களிப்புகள் முக்கியமாக நவீன மற்றும் காலனித்துவ தென்னிந்தியாவில் கவனம் செலுத்தியது. 1960களின் முற்பகுதியில் தென்னிந்தியாவில் "மாநிலத்தின்" தன்மை பற்றி ஒரு கருதுகோளை உருவாக்கினார். சோழ வம்சத்தில் அதிகாரத்துவ முறை இருந்ததா என சந்தேகம் கொண்டிருந்தார் . இவர் பழங்குடி சமூகத்தின் கோட்பாட்டை ஆராய்ந்தார். மேலும், இதற்காக ஐடன் சௌதாலின் "தி இல்யூசன் ஆப் டிரைப்" என்ற படைப்பைக் குறிப்பிட்டார். இவர் தனது முதல் புத்தகமான, *இடைக்கால தென்னிந்தியாவில்* *விவசாயிகள், மாநிலம் மற்றும் சமூகம்* (1980) என்ற தலைப்பில் பிரிவினைப் பரம்பரையின் கருப்பொருளை வெளியிட்டார் .  
ஓய்வு காலத்தில், இவரது எழுத்துத் திறன் காலப்போக்கில் அதிகரித்தது. மேலும் நான்கு புத்தகங்களை எழுதினார். ஐந்தாவதாக எழுதப்பட்ட, *எ ஹிஸ்டரி ஆஃப் இந்தியா*, 1998இல் மரணத்திற்குப் பின் வெளியிடப்பட்டது. இரண்டாவது, சற்று திருத்தப்பட்ட, பதிப்பு 2010இல் வெளியிடப்பட்டது. கதையை மேலும் முன்னோக்கி கொண்டு வர ஒரு அத்தியாயம் சேர்க்கப்பட்டது.  
மினசோட்டாவைச் சேர்ந்த சக ஊழியரான ஜான் புருக்கும் , இவரும் சேர்ந்து தெற்காசியாவின் வரலாற்று வரைபட நூல் பற்றிய யோசனையை முதலில் வகுத்தனர். மேலும் இந்திய துணைக் கண்டத்தின் வரலாற்று வரைபடத்தில் ஒரு கூட்டுறவு நிறுவ சார்லஸ் லெஸ்லி அமெசின் ஆதரவைப் பெற்றனர். ஜோசப் இ. இசுவார்ட்சுபெர்க்கின் தலைமையில், 1960களின் நடுப்பகுதியில் வரைபட வேலை தொடங்கியது. 1978இல் சிகாகோ பல்கலைகழக அச்சகத்தால் வெளியிடப்பட்ட தெற்காசியாவின் வரலாற்று வரைபடத்தின் வெளியீடுகளில் இசுடெயின் ஒரு செயலில் ஆலோசகராக இருந்தார்.
# பர்டன் இசுடெய்ன்

## பணிகள்

; புத்தகங்கள்
- 1980:
- 1989:
- 1989:
- 1998: ; 2010: Second edition revised by David Arnold,
; தேர்ந்தெடுக்கப்பட்ட கட்டுரைகள்
- 1985:
- 1985:
# ஒசே ரவூல் கப்பபிளாங்கா

**ஒசே ரவூல் கப்பபிளாங்கா** (*José Raúl Capablanca*; 19 நவம்பர் 1888 – 8 மார்ச் 1942) என்பவர் 1921 முதல் 1927 வரை உலக சதுரங்க வெற்றி வீரராக இருந்த கியூபாவைச் சேர்ந்த சதுரங்க வீரர் ஆவார். ஒரு சதுரங்க மேதையான கருதப்படும் இவர், தனது சிறப்பான இறுதியாட்டத்திற்காகவும் மற்றும் ஆட்ட வேகத்திற்காகவும் பரவலாகப் அறியப்பட்டார்.
# ஒசே ரவூல் கப்பபிளாங்கா

### குழந்தைப் பருவம்

ஹோஸே ராவுல் காப்பாபிளான்க்கா ஸ்பானிய இராணுவ அதிகாரி ஜோஸ் மரியா காப்பாபிளான்க்காவிற்கும் , மற்றும் ஸ்பானிய காத்தலோனிய பெண்ணான மடில்டே மரியா கிராவுபெரா வை மரீனிற்கும் இரண்டாவது மகனாக, 19 நவம்பர் 1888 அன்று, ஹவானாவில் பிறந்தார். காப்பாபிளாங்காவின் கூற்றுப்படி, அவர் நான்கு வயதில் தனது தந்தை அவரின் நண்பர்களுடன் விளையாடுவதைப் பார்த்து சதுரங்கம் விளையாடக் கற்றுக்கொண்டார். ஒரு முறை அவரது தந்தையின் சட்டவிரோத சதுரங்க நகர்த்தலை சுட்டிக்காட்டினார். பின்னர் அவரது தந்தையையே சதுரங்கத்தில் தோற்கடித்தார். அவரின் எட்டு வயதில் பல முக்கியமான போட்டிகளை நடத்திய ஹவானா சதுரங்க குழுவிற்கு அழைத்துச் செல்லப்பட்டார், ஆனால் ஒரு மருத்துவரின் ஆலோசனையின் பேரில் அவர் அடிக்கடி விளையாட அனுமதிக்கப்படவில்லை. நவம்பர் மற்றும் டிசம்பர் 1901 க்கு இடையில், அவர் கியூப சதுரங்க வெற்றிவீரரான ஜுவான் கோர்சோவை ஒரு போட்டியில் மிகச் சிறிய புள்ளி வித்தியாசத்தில் தோற்கடித்தார். இருப்பினும், ஏப்ரல் 1902 இல் அவர் தேசிய வெற்றிவீரருக்குக்கான போட்டியில் நான்காவது இடத்தையே பிடித்தார். இப்போட்டியில் கோர்சோவுடனான இரண்டு ஆட்டங்களிலும் தோல்வியடைந்தார்.
# ஒசே ரவூல் கப்பபிளாங்கா

### இளமை வாழ்க்கை

விரைவு சதுரங்கத்தில் காப்பாபிளான்க்காவின் திறமை 1909 இல் அவருக்கு அமெரிக்க அளவிலான சுற்றுப்பயணம் மேற்கொள்ள வழிவகுத்தது 27 நகரங்களில் 602 ஆட்டங்களை விளையாடி, அவர் 96.4% வெற்றி விகிதத்தை பெற்றார்.